Public procurement notice: Contract Notice
Published: 2022-04-12
Buyer: NÖF Nemzeti Örökségvédelmi Fejlesztési Nonprofit Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 22000000 | 22100000 | 30000000 | 30100000 | 30200000
Submission deadline: 2022-05-10
Award criteria: The most economic tender

Technical requirements: A komlódtótfalui Becsky-Kossuth-kúriába eszközök beszerzése - 1. rész: „A komlódtótfalui Becsky-Kossuth-kúria állandó kiállításának eszközbeszerzése és kivitelezése”; 2. rész: „A komlódtótfalui Becsky-Kossuth-kúria üzemeltetési eszközeinek beszerzése”
A komlódtótfalui Becsky-Kossuth-kúria (Komlódtótfalu 369 hrsz.) a közhiteles nyilvántartás szerint műemléki védelem alatt álló műemlék (törzsszám: 5982 és azonosító: 8282), II. bírsági kategóriába sorolva; míg környezete (beleértve a kúria kertjét) ex-lege műemléki környezet (törzsszám: 5982, azonosító: 22978). A kúriát és környezetét érintő helyreállítási munkálatok 2020 júliusa óta zajlanak. A kiállításépítés során is a műemlékvédelmi szempontok figyelembevételével kell eljárni.
Kúriaépület nettó alapterülete (hasznos) összesen: 486,94 m2; ebből kiállítással és kapcsolódó feladatokkal érintett terület: 356,44 m2.
Újépítésű fogadóépület nettó alapterülete (hasznos) összesen: 56,4 m2, ebből kiállítással és kapcsolódó feladatokkal érintett terület: 38,01 m2.
Kúriakert (369 hrsz.) területe: 44 211 m2 (4,4 ha), ebből fejlesztésbe bevont terület: 28 770 m2, melyből fogadóudvar: 8 075 m2, keleti kert: 18 770 m2, parkoló: 1 925 m2.
A program keretében egyedülálló módon a tasnádszántói Becsky család történetének megismertetésén keresztül a köznemesség mindennapjait és életvitelüket bematató tematikus kiállítás megvalósítása a cél, melyre a kiállítás címe is utal: „Régi históriák a tekintetes urakról”. A látogatók betekintést nyerhetnek a majorságban folyó munka, az ott élő állatok, az istállók, az udvarház és az uradalmi cselédek a kúria fogadóudvarának mindennapjaiba is.
A fejlesztés során a kúria épülete, mint kiállítótér újul meg, a pincében kialakításra kerül egy múzeumpedagógiai foglalkoztató. A kúria telkén egy új design pavilon tölti majd be a fogadóépület szerepét. Ebben a fogadóépületben megtalálható lesz minden látogatói igényt kielégítő szolgáltatás, mint az ajándékbolt, jegypénztár, mosdók és kávézó. A kúria kertjében a központi tematikához igazodva a köznemesi élet és gazdálkodás kerül bemutatásra. A kert egykori kialakítását felidézve, az épület előterében reprezentatív fogadókert várja majd a látogatókat.
A feladat kiterjed a teljes kulturális javakat bemutató, muzeális kiállítás megépítésére, az eszközök/termékek beszerzésére, az egyedi berendezési elemek gyártására, valamennyi tétel (beleértve a műtárgyakat is) szállítására, kiállításban történő elhelyezésére, beépítésére, felszerelésére, üzempróba biztosítására és a kúriát üzemeltető személyzet betanítására; azaz alábbiak megvalósítására: 48 db egyedi fali infografikai panel; 2 db egyedi mobil infografikai panel; 74 db egyedi bútor, installáció, kellék; 46 db egyedi fali installációs elem; 7 db egyedi függesztett molinó; 4 db egyedi mobil paraván (báb, fotó, rajz); 2 db egyedi teret lezáró üvegfal; 50 db egyedi beltéri tábla; 8 db kerti tábla; 54 db replika bútor; 3 egység komplett függönyözés (karnissal); 3 db szőnyeg; 10 egység falra festett szöveg és/vagy grafika; 41 db hardver eszköz; 7 tétel szoftverfejlesztés; 479 kiállítási és interaktív kellékek; 3 tétel egyéb szolgáltatás (kiadványszerkesztés, grafikai tervezés, nyomdai előkészítés, fordítás, nyomtatás). Az egyedi gyártású (egyedileg tervezett, helyszínre gyártott) berendezési elemek esetében gyártmányterv készítése, bemutatása, Megrendelő általi jóváhagyása szükséges.
A Vállalkozó köteles az üzempróba idején a Kiállítást üzemeltető személyzetet betanítani (maximum 5 fő, 2 alkalommal, 4 óra/alkalom időtartalommal), amelynek során ismertetni kell különösen a rendszer felépítését, az egyes berendezések kezelését és az esetleges meghibásodások esetén a követendő eljárásokat.
A Vállalkozó feladata a munkaterület átadását követően a Kiállítás kivitelezésével érintett terület, valamint a már helyszínre szállított kiállítási elemek őrzése.
GINOP-7.1.1-15-2016-00023 azonosítószámú „A komlódtótfalui Becsky-Kossuth-kúria turisztikai célú fejlesztése” című projekt
Ajánlatkérő a Kbt. 53. § (6) bekezdése alapján feltételes közbeszerzést indít fedezethiányra tekintettel. Ajánlatkérő felhívja a figyelmet, hogy a szerződés hatályba lépésének feltétele a fedezet rendelkezésre állása. Amennyiben a szerződés hatályba lépésére a szerződés aláírását követő 3 hónapon belül nem kerül sor, úgy a felek szabadulnak a kötelemből.
A II.2.5) pontban rögzített "Ár kritérium" pontos meghatározása: "1. Összesített nettó ajánlati ár (nettó HUF)"
A II.2.7) pontban rögzített időtartam 5 + 1 hónapot, azaz 5 hónapot + 30 nap műszaki átadás-átvételt (próbaüzemet) jelent.
Munkaterület átadás: leghamarabb a szerződés hatályba lépését követő 90 nap elteltével a Megrendelő által jóváhagyott ütemtervben meghatározott időpontban vagy az ott meghatározott feltétel teljesülése esetén

Eligibility requirements: Az 1. és 2. rész tekintetében: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bek.-ben foglalt kizáró okok bármelyike fennáll. A Kbt. 74. § (1) bek. alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a fenti kizáró okok hatálya alá tartozik; vagy részéről a fenti kizáró ok az eljárás során következett be. Igazolási mód: Az ajánlattevőnek az ajánlatában a Kbt. Második Része szerint megindított közbeszerzési eljárásban az ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. Közös ajánlattétel esetén a közös ajánlattevők mindegyikére külön formanyomtatványt az ajánlatot benyújtó gazdasági szereplő tölti ki és nyújtja be. Az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. Azon alvállalkozók tekintetében, amelyek nem vesznek részt alkalmasság igazolásában, az ajánlattevő a Kbt. 67. § (4) bekezdése szerinti nyilatkozatot köteles benyújtani. Az ajánlatkérő felhívja a figyelmet a Kbt. 64. § (1) és (2) bek. szerinti öntisztázás lehetőségére. Az ajánlatkérő által a Kbt. 69. § (4)-(7) bekezdése alapján a kizáró okokra és az alkalmassági követelményekre vonatkozó igazolások benyújtására felhívott ajánlattevőnek a 321/2015. (X. 30.) Korm. rendelet 8.§, 10.§, 12-14.§ és 16. § szakasza szerint kell igazolnia, hogy nem tartozik a kizáró okok hatálya alá. Ajánlattevőnek elektronikus űrlapon a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonos nevének és lakóhelyének bemutatását tartalmazó nyilatkozatot szükséges benyújtani. Ha az Ajánlattevőnek nincs a pénzmosásról szóló törvény 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni (Kbt. 62. § (1) bek. k) pont kb) alpont). Ajánlattevőnek elektronikus űrlapon nyilatkoznia kell arról, hogy nem tartozik a Kbt. 62.§ (1) bek. k) pont kc) alpontja szerinti kizárok ok hatálya alá. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [321/2015. (X. 30.) Korm. rendelet 13. §]. A folyamatban lévő változásbejegyzési eljárásról nemleges tartalommal is nyilatkozni szükséges.